૧૧ જુલાઈ, ૨૦૧૬ના રોજ ભારતીય મજદૂર સંઘના શ્રી કે. સી. રામચન્દ્રનની એમના ઘરમાં એમની પત્નીની સામે જ એની દયાયાચનાને અવગણી ક્રૂરતાપૂર્વક હત્યા કરી નાખી હતી. શ્રી કે. રમિત ૧૨ ઑક્ટોબર ૨૦૧૬ના દિવસે પોતાની ગર્ભવતી બહેન માટે દવા લેવા જઈ રહ્યો હતો ત્યારે ધોળા દિવસે એના ઘરની સામે જ મોતને ઘાટ ઉતારી દીધો. પરિવારના એકના એક પુત્ર શ્રી કે. રમિત પરિવારની આજીવિકાનો એક માત્ર આધાર હતો. એના પિતા બસચાલક શ્રી ઉતમનની હત્યા પણ ૧૪ વર્ષ પહેલાં માર્ક્સવાદી ગુંડાઓ દ્વારા કરવામાં આવી હતી. માર્ક્સવાદી કોમ્યુનિસ્ટ પાર્ટીની હિંસક તેમજ બર્બર હત્યા અસહિષ્ણુતાનાં આ નવીનતમ ઉદાહરણો છે. માર્ક્સવાદીઓની હિંસા કેવળ વિભિન્ન વિસ્તારોમાં સક્રિય સંઘ કાર્યકર્તાઓની વિરુદ્ધમાં જ નહીં પરંતુ એના માતૃ સંગઠન ભારતીય કમ્યુનિસ્ટ પાર્ટી સહિત બધા જ વર્તમાન ગઠબંધનના સહયોગીઓ તથા આર. એસ. પી., જનતા દળ વગેરે સંગઠનોની વિરુદ્ધમાં પણ થઈ રહી છે. શ્રી ટી. પી. ચન્દ્રશેખરનની ૪ મે, ૨૦૧૨માં થયેલી નિર્મમ હત્યાથી એ સાબિત થાય છે કે માર્ક્સવાદી સંગઠનથી અલગ થઈ રહેલા એમના જ કેડરોને એ લોકો નથી છોડતા. આ ઘોર વિડમ્બના છે કે માર્ક્સવાદી હિંસાનો શિકાર ગરીબ, પછાત, દલિત તેમજ અલ્પસંખ્યક વર્ગોના લોકો જ બને છે, જેમના રક્ષક હોવાનો એ લોકો દાવો કરી રહ્યા છે. એમણે મહિલાઓ અને બાળકોને પણ નથી છોડ્યાં.